Širvintų futbolo stadionas

Širvintų futbolo stadionas – stadionas su futbolo aikšte ir tribūnomis Širvintų miesto centre, į pietryčius nuo Širvintų Lauryno Stuokos-Gucevičiaus gimnazijos. Priklauso Širvintų sporto centrui.Futbolo stadionas. Sirvintusportas.lt (tikrinta 2023-02-19). Talpa – 500 žiūrovų,Širvintų stadionas - Širvintos. Europlan-online.de (tikrinta 2023-02-19). nors kai kur nurodoma ir 1500 žiūrovų.Širvintų stadionas. Soccerway.com (tikrinta 2023-02-19). Stadione yra dirbtinė danga.Širvintų stadionas. (tikrinta 2023-02-19).

 Istorija 

Futbolo tradicijas Širvintose mena komandos Širvintų „Žalgiris“, Širvintų „Nemunas“, Širvintų „Naujas gyvenimas“, Širvintų „Agronomas“, Širvintų „Jaunystė“, „Širvinta“, „Širvintos“. Tai pavadinimai komandų, kurios Širvintose futbolo tradicijas kūrė nuo 1956 m.Širvintose - istorinis sporto įvykis – atidarytas naujas futbolo stadionas.  2018-06-04, Sirvintos.lt (tikrinta 2023-02-19).

XXI a. pradžioje stadionas rekonstruotas – iki tol čia buvo įmirkusi žemė, ją reikėjo melioruoti.Širvintose atidarytas modernus futbolo stadionas. 2018-06-05, Manokrastas.lt (tikrinta 2023-02-19). Po rekonstrukcijos stadionas iškilmingai atidarytas 2018 m. birželio 2 d. Iškart po atidarymo vyko kelerios rungtynės, kurių kulminacijoje susitiko FK Širvinta Širvintos ir FK Trakai komandos.Karštas reportažas: Širvintose istorinis sporto įvykis – atidarytas naujas futbolo stadionas. 2018-06-05, Sirvinta.net (tikrinta 2023-02-19). Gausiai susirinkusius į šventę ir pirmąsias čia vykusias rungtynes sveikino rajono merė Živilė Pinskuvienė, seimo pirmininko pavaduotojas Gediminas Kirkilas, seimo narys Petras Čimbaras, teisingumo ministras Elvinas Jankevičius, garsus futbolininkas Deividas Česnauskis ir kiti svečiai.

2019 m. gegužės 22 d. stadione vyko Rimanto Turskio vardo turnyras, į jį atvyko ir prezidento žmona Diana Nausėdienė.Sirvintos.lt Facebook.com (tikrinta 2023-02-19).

 Stadionas

Futbolo aikštės dydis – 7848 m², yra perimetro tvora, tribūną nuo aikštės skiria plastiku dengtas metalo tinklas ir kamuolio gaudyklės už vartų. Yra persirengimo patalpos, keturi dušai, tualetas ir kriauklė. Aikštėje sertifikuoti standartiniai futbolo vartai (2,44×7,32 m) ir sertifikuoti treniruočių vartai (2×3 m), 500 vietų tribūna, paklotos betono trinkelės aplink visą aikštę. Futbolo aikštės kampuose stovi keturi šviestuvai, užtikrinantys 150 liuksų apšvietimą. Šalia futbolo aikštės įrengta krepšinio aikštelė, šuoliaduobė ir 100 metrų bėgimo takas.Širvintos – tarp trijų išrinktųjų. Kaip to pasiekta? 2017-10-31, Sirvinta.net (tikrinta 2023-02-19).

 Šaltiniai 

Kategorija:Širvintų futbolas
Kategorija:Lietuvos futbolo stadionai